钦定古今图书集成/明伦汇编/闺媛典/第020卷 > 《选冠子》前人
## 钦定古今图书集成/明伦汇编/闺媛典/第020卷 > 《选冠子》前人

翠约𬞟香，绿抟槐荫，隔水晚蝉声断。壶冰避暖，钏玉
欹凉，倦暑懒拈歌扇。云浪缥缈鱼鳞，新月开弦，落星
沈箭。恨经年间阔，柔笺空寄，梦随天远。憔悴损、臂
薄烟绡，腰宽霞缕，锦瑟暗尘侵染。韩香犹在，秦镜空
圆。薄幸旧盟俱变。虚蠹春华，为谁容改芳徽，魂飞娇
倩。凭危楼望断，江外青山乱点。